ເພງ 'I Started A Joke' ​ຮ້ອງ​ໂດຍ ວົງ Bee Gees
​ສັບ​ປະ​ດາ​ນີ້ ວັນ​ນະ​ສອນ​ຈະ​ມາ​ຈັດ​ເພງ​ປະ​ເພດ Classic ໃຫ້​ທ່ານ​ຜູ້​ຟ​ັງໄດ້​ຮັບ​ຟັງ​ກັນ...ຢ່າ​ລືມ​ຂຽນ​ເຂົ້າ​ມາ ​ແດ່ເດີ ວ່າ ຍັງ​ຮັກ​ກັນ, ຍັງ​ຮັບ​ຟັງ​ກັນ ແລະ​ເປັນ​ແຟນ​ລາຍ​ການ​ສຽງ​ເພງ​ຈາກ​ແດນ​ໄກ​ຂອງວີ​ໂອ​ເອ.
ໃນຄ່ຳຄືນນີ້ທາງລາຍການສຽງເພງຈາກແດນໄກຂອງ VOA ຈະມາກ່ອມທ່ານຜູ້ຟັງ ດ້ວຍເພງແນວ classic ແລະວ່າຈະມີເພງໃດແດ່ນັ້ນ ຂໍເຊີນທ່ານເຂົ້າສູ່ລາຍການ ໄດ້ນະບັດນີ້ ສບາຍດີທຸກໆທ່ານ ຂະນະນີ້ກໍຍັງຢູ່ໃນຊ່ວງທ້າຍລະດູຮ້ອນຢູ່ ອີກບໍ່ດົນ ກໍຈະເຖິງ ລະດູໃບໄມ້ຫລົ່ນແລ້ວ ຊຶ່ງຊ່ວງນັ້ນ ໃບໄມ້ແຕ່ລະໃບ ກໍຈະປ່ຽນສີ ຈາກຂຽວຂະຈີ ຄ່ອຍໆປ່ຽນເປັນເຫຼືອງ ແສດ ແດງແລະນ້ຳຕານເຂັ້ມ ແລະຫຼົ່ນອອກຈາກຕົ້ນຈົນ ບໍ່ເຫຼືອ ແມ່ນກະທັງໃບດຽວ ແຕ່ລະຕົ້ນເບິ່ງຄືແຫ້ງຫ່ຽວຕາຍໄປຈົນກວ່າລະດູບານໃໝ່ ຈະມາເຖິງ ແລະຄ່ອຍໆຄືນຊີບໃຫ້ຕົ້ນໄມ້ກັບໄປມີຊີວິດຊີວາອີກໃໝ່ ອາກາດ ໃນນະຄອນຫຼວງວໍຊິງຕັນພີ້ ກໍຍັງຮ້ອນຢູ່ ແລະມີຝົນປະປາຍເປັນບາງວັນ ຈັ່ງໃດ ກໍຕາມແຕ່ ຄ່ຳຄືນນີ້ພວກເຮົາມາຟັງເພງມ່ວນໆນຳກັນເນາະໃນບົດເພງເຢັນໆ ແບບຟັງສະບາຍໆ ປະເພດ classic ເອົາໄປຟັງເພງ  ຂອງວົງ ກັນກ່ອນ ແລ້ວຄ່ອຍມາລົມກັນອີກ ຈັ່ງໃດລະ ເພງເກົ່າທີ່ຫາຟັງໄດ້ຍາກນີ້ ຄົງຈະເຮັດໃຫ້ຫຼາຍໆທ່ານຜູ້ຟັງຄິດເຖິງອະດີດ ເມື່ອຄັ້ງຍັງເປັນໜຸ່ມເປັນສາວພຸ້ນນັ້ນ ເອົາມາຟັງເພງທີ່ເປັນອຳມະຕະອີກຕື່ມເພງນຶ່ງ ພໍໄດ້ແຕ່ເລີ້ມຂຶ້ນຕົ້ນເພງນີ້ ທຸກຄົນກໍຈະພາກັນຮ້ອງອໍ ໄປຕາມໆກັນ ທີ່ທ່ານຫາຟັງຈົບລົງໄປນັ້ນແມ່ນເພງ  ຂອງວົງ  ບໍ່ຕ້ອງບອກ ກໍຊາບແລ້ວລະວ່າແຟນໆລາຍການສຽງເພງຈາກແດນໄກທີ່ຕິດຕາມຮັບຟັງຢູ່ໃນຂະນະ ນີ້ ແມ່ນຖືກໃຈເປັນແນ່ແທ້…ສ່ວນເພງ  ຂອງ  ນີ້ ຈັດແຖມພິເສດໃຫ້ແກ່ແຟນລາຍການທີ່ມັກຮັກເພງປະເພດ classic ນີ້ ອີກຕື່ມເພງນຶ່ງ ເປັນຈັ່ງໂຊກແທ້ໆ ທີ່ວ່າ ທາງເຮົາຍັງພໍມີເວລາເຫຼືອຢູ່ ວັນນະສອນ ຈຶ່ງຂໍ ອຳລາທ່ານ ດ້ວຍເພງແນວ classic ອີກຕື່ມເພງນຶ່ງ ເປັນເພງທີ່ວັນນະສອນ ຄິດວ່າ ທ່ານຜູ້ຟັງ ຄົງຮ້ອງຕາມໄປດ້ວຍກັນ ໃນບົດເພງ  ຂອງວົງ ຂໍໃຫ້ທຸກໆທ່ານນອນຫລັບຝັນດີແລະພົບກັນໃໝ່ ໃນສັບປະດາໜ້າ